
Parlamentul României

Camera Deputaţilor

COMISIA PENTRU ADMINISTRAŢIE PUBLICĂ  

           17 octombrie 2001

AMENAJAREA TERITORIULUI ŞI ECHILIBRU 

           Nr.26/350           

                                 ECOLOGIC                                                                                                               

A  V  I  Z

asupra propunerii legislative pentru modificarea şi completarea art.26 din Legea nr.112/1995 privind reglementarea situaţiei juridice a unor imobile cu destinaţia de locuinţe, trecute în proprietatea statului 


Cu adresa nr.324 din 17 septembrie 2001, Comisia pentru administraţie publică, amenajarea teritoriului şi echilibru ecologic, a fost sesizată în vederea dezbaterii şi avizării, cu propunerea legislativă pentru modificarea şi completarea art.26 din Legea nr.112/1995 privind reglementarea situaţiei juridice a unor imobile cu destinaţia de locuinţe, trecute în proprietatea statului.



În şedinţa din 16 octombrie 2001, Comisia pentru administraţie publică, amenajarea teritoriului şi echilibru ecologic a examinat propunerea legislativă sus-menţionată şi a hotărât, cu majoritate de voturi, respingerea acesteia, pentru următoarele motive:



- prin modificarea art.26 alin.(3) se crează o stare de incertitudine asupra terenurilor aflate deja în proprietatea publică sau privată a statului, terenuri al căror statut juridic este deja reglementat prin Legea nr.213/1998 privind proprietatea publică şi regimul juridic al acesteia; 



- problematica ce se doreşte a fi rezolvată prin această propunere legislativă, îşi găseşte, de altfel, soluţionarea în chiar cuprinsul Legii nr.112/1995, fără a mai fi necesară o modificare a legii. 



Prin obiectul său propunerea legislativă face parte din categoria legilor organice.

